Public procurement notice: Contract Notice
Published: 2025-09-23
Buyer: Úrad pre verejné obstarávanie
Country: SK
Region: SK010
Contract type: Services
Procedure: Open procedure
CPV classification: 72250000: System and support services | 72261000: Software support services | 72268000: Software supply services
Estimated value: 4599301.67 EUR
Submission deadline: 2025-10-21
Award criteria: price

Technical requirements: Uchádzač alebo záujemca preukazuje splnenie podmienky účasti podľa § 32 ods. 1 písm. a) zákona o verejnom obstarávaní č. 343/2015 Z.z., že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe jedným z nasledovných spôsobov: 

1. doloženým výpisom z registra trestov nie starším ako tri mesiace, 
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. (1) ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo nevydáva ani rovnocenný doklad, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
Uchádzač alebo záujemca preukazuje splnenie podmienky účasti podľa § 32 ods. 1 písm. b) a c) zákona o verejnom obstarávaní č. 343/2015 Z.z., t. j. že: 
 - nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov,
 - nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu, jedným z nasledovných spôsobov:

1. doloženým potvrdením zdravotnej poisťovne , Sociálnej poisťovne, a doloženým potvrdením miestneho príslušného daňového úradu a colného úradu nie starším ako tri mesiace,
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. 1 ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo rovnocenný doklad, možno ho nahradiť čestným vyhlásením podľa predpisov platných v danom štáte.
Uchádzač alebo záujemca preukazuje splnenie podmienky účasti podľa § 32 ods. 1 písm. d) zákona o verejnom obstarávaní č. 343/2015 Z.z., t. j. že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, jedným z nasledovných spôsobov:

1. doloženým potvrdením príslušného súdu nie starším ako tri mesiace,
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. 1 ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo rovnocenný doklad, možno ho nahradiť čestným vyhlásením podľa predpisov platných v danom štáte.
Uchádzač alebo záujemca preukazuje splnenie podmienky účasti, že je oprávnený dodávať tovar, uskutočňovať stavebné práce alebo poskytovať službu podľa § 32 ods. 1 písm. e)  zákona o verejnom obstarávaní č. 343/2015 Z. z. doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Uchádzač alebo záujemca preukazuje splnenie podmienky účasti, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu podľa  §32 ods. 1 písm. f) zákona o verejnom obstarávaní č. 343/2015 Z.z. doloženým čestným vyhlásením.
Verejný obstarávateľ a obstarávateľ môžu kedykoľvek počas verejného obstarávania vylúčiť uchádzača alebo záujemcu, ak existujú dôvody týkajúce sa podstatného porušenia zmluvných povinností, závažného porušenia profesijných povinností, narušením hospodárskej súťaže, porušením povinností v oblasti profesijnej etiky, pracovného, sociálneho alebo environmentálneho práva. Verejný obstarávateľ a obstarávateľ vylúčia kedykoľvek počas verejného obstarávania uchádzača alebo záujemcu, ak poskytol nepravdivé informácie, pokúsil sa neoprávnene ovplyvniť postup verejného obstarávania, prípadne sa zapojil do jeho prípravy spôsobom, ktorý znemožňuje zabezpečiť hospodársku súťaž, konflikt záujmov nemnožno odstrániť inými účinnými opatreniami.

Eligibility requirements: Minimálna požadovaná úroveň štandardov: 
Podmienka účasti podľa ustanovenia § 34 ods. 1 písm. a) zákona o verejnom obstarávaní bude splnená, ak uchádzač horeuvedeným zoznamom preukáže:
•	súhrnnú hodnotu poskytnutých služieb rovnakého alebo obdobného charakteru ako je predmet zákazky za predchádzajúce 3 roky, t. j. 3 roky spätne od vyhlásenia tohto verejného obstarávania, v súhrnnom finančnom plnení vo výške 500 000 EUR bez DPH kumulatívne za rozhodné obdobie;

Uchádzač zoznamom poskytnutých služieb preukazuje splnenie vyššie uvedenej podmienky účasti v sumárnej hodnote min. 300 000EUR bez DPH nasledovne:
•	minimálne jednu zmluvu za obdobie predchádzajúcich troch rokov od vyhlásenia verejného obstarávania, ktorej predmetom bola archivácia SAP dokumentov pomocou nástroja IBM Content Collector for SAP do úložiska Filenet alebo automatizovaná integrácia DMS na platformu SAP pomocou SW nástrojov, v hodnote minimálne 100 000,- EUR bez DPH, 
 
zároveň

•	minimálne jednu zmluvu za obdobie predchádzajúcich troch rokov od vyhlásenia verejného obstarávania, ktorej predmetom bola implementácia životného cyklu dokumentov zohľadňujúceho Nariadenie (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) na úložisku Filenet  alebo ekvivalent, v hodnote minimálne 200 000,- EUR bez DPH.

Uchádzač môže preukázať splnenie vyššie uvedených podmienok aj jednou zmluvou, ale v tom prípade  je požadované plnenie v celkovej hodnote minimálne 300 000,- EUR bez DPH. 

a zároveň

•	minimálne jednu zmluvu alebo viacero zmlúv za obdobie predchádzajúcich troch rokov od vyhlásenia verejného obstarávania, ktorej predmetom bola najmä pravidelná údržba a administrácia, rozvoj,  pohotovosť na riešenie nahlásených softvérových problémov a operatívna podpora pre systém na archiváciu dokumentov do úložiska Filenet, alebo ekvivalent, ktorých celková suma spolu je minimálne 200 000,- EUR bez DPH.

V prípade, ak službu poskytoval uchádzač ako člen skupiny dodávateľov, vyčísli a započíta iba počet ním poskytnutých služieb.

V prípade, ak uchádzač predkladá referenciu alebo dôkaz o poskytnutí služby, ktorej poskytnutie časovo presahuje posudzované obdobie, uchádzač v zozname uvedie samostatne hodnotu iba za tú časť poskytnutej služby, ktorá bola poskytnutá v posudzovanom období (a len túto sumu uchádzač započíta do celkového súčtu poskytnutej služby). 

Predložený zoznam musí byť doplnený dokladom, ktorým je referencia, ak odberateľom bol verejný obstarávateľ alebo obstarávateľ podľa ZVO, ak také referencie existujú. Doplnením a preukázaním podľa predchádzajúcej vety sa rozumie spôsob podľa § 40 ods. 5 písm. a) ZVO, t. j. verejný obstarávateľ zohľadní referencie uchádzača uvedené v predloženom zozname a uverejnené v evidencii referencií podľa § 12 ZVO, ak takéto referencie ku dňu predloženia ponuky existujú a uchádzač ich v ponuke identifikoval.

Pre riadne posúdenie splnenia podmienky účasti musí zoznam obsahovať minimálne tieto povinné údaje:
-	Obchodné meno a sídlo dodávateľa;
-	Zmluvný termín a skutočný termín rozhodného plnenia. 
Pozn.: V prípade, že skutočný termín sa líši od zmluvného termínu, bude akceptovaný skutočný termín rozhodného plnenia v rozhodnom období;
-	Podrobný popis plnenia, z ktorého musí byť jasne a určito zrejmé, čo bolo predmetom plnenia; 
Pozn.: V prípade, že deklarované plnenie bude obsahovať aj také plnenie, ktoré nepatrí pod rozhodné plnenie, bude akceptované len rozhodné plnenie, ktoré je uchádzač povinný riadne popisom identifikovať a v alikvotnom vyjadrení plnenia za rozhodné obdobie.
-	Zmluvnú celkovú cenu za rozhodné plnenie a skutočnú (fakturovanú) celkovú cenu za rozhodné plnenie, ktorou sa pre účely vyhodnotenia rozumie cena plnenie v tvare min. cena bez DPH (ďalej len cena). 
Pozn.: V prípade, že skutočne fakturovaná cena sa líši od zmluvnej ceny, bude akceptovaná táto skutočne fakturovaná cena za rozhodné obdobie.

Ak sa uchádzač na preukázanie splnenia podmienky rozhodne použiť referenciu vedenú v informačnom systéme ÚVO – v Evidencii referencií, uvedie v zozname 
-	názov objednávateľa, 
-	registračné číslo tejto referencie. 

Zoznam musí obsahovať aj súčet cien všetkých plnení relevantných pre vyhodnotenie v EUR bez DPH za požadované obdobie podľa zadanej podmienky.

V prípade, ak uchádzač preukáže rozhodné plnenie, v rámci ktorého sa podieľal ako subdodávateľ alebo ako člen skupiny dodávateľov prípadne združenia, v Zozname okrem ostatných požadovaných údajov uvedie osobitne jeho podiel plnenia podľa pravidiel uvedených v písm. c) až e) tejto podmienky účasti. 

Zoznam poskytnutých služieb musí byť podpísaný osobou oprávnenou konať v mene uchádzača, v prípade skupiny dodávateľov musí byť podpísaný osobou/osobami oprávnenými konať v danej veci za člena skupiny dodávateľov.
Minimálna požadovaná úroveň štandardov: 
Podmienka účasti podľa ustanovenia § 34 ods. 1 písm. g) ZVO bude splnená, ak uchádzač predloží:

Kľúčový expert č. 1 – Projektový manažér
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax projektového manažéra v oblasti projektového riadenia IT projektov,
-	profesionálne/praktické skúsenosti s riadením projektov v pozícii projektového manažéra v oblasti implementácie informačných systémov, ktoré boli riadené metodikami IPMA alebo PRINCE2 alebo ekvivalentnou metodikou, z toho aspoň 1 projekt bol v trvaní min. 12 mesiacov a riadil aspoň v jednom prípade tím projektu;
•	platný Certifikát PRINCE 2 minimálnej úrovne Practitioner alebo ekvivalent daného certifikátu vydaný medzinárodne uznávanou akreditačnou a certifikačnou autoritou  

Kľúčový expert č. 2 -  IT architekt 
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax v oblasti návrhu informačných systémov, 
-	minimálne dve (2) profesionálne/praktické skúsenosti s návrhom enterprise IT architektúry informačných systémov;
•	platný certifikát s minimálnou úrovňou TOGAF 9 Certified alebo ekvivalent daného certifikátu vydaný medzinárodne uznávanou akreditačnou a certifikačnou autoritou; 
•	platný certifikát s minimálnou úrovňou Archimate Practitioner alebo ekvivalent daného certifikátu vydaný medzinárodne uznávanou akreditačnou a certifikačnou autoritou

Kľúčový expert č. 3 – Analytik
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax v oblasti návrhu a analýzy informačných systémov, 
-	minimálne dve (2) profesionálne/praktické skúsenosti s analýzou procesov podporovaných informačnými systémami, pričom min. jedna táto profesionálna praktická skúsenosť bola s analýzou informačného systému zameraná na analyzovanie procesov a ich orchestráciu;
•	platný certifikát s minimálnou úrovňou OMG Certified UML Professional na úrovni Advanced alebo ekvivalent daného certifikátu vydaný medzinárodne uznávanou akreditačnou a certifikačnou autoritou

Kľúčový expert č. 4 - Konzultant pre bezpečnosť aplikačnej infraštruktúry
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax v oblasti implementácie bezpečnosti aplikačnej infraštruktúry informačných systémov v rozsahu poskytnutých služieb,
-	minimálne päť (5) profesionálnych/praktických skúsenosti v oblasti bezpečnosti aplikačnej infraštruktúry informačných systémov;
•	platný certifikát o odbornej a technickej spôsobilosti (napr. CISSP) alebo ekvivalent daného certifikátu vydaný medzinárodne uznávanou akreditačnou a certifikačnou autoritou

Kľúčový expert č. 5 – Špecialista pre DMS
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax s implementáciou a administráciou DMS a archivačných systémov,
-	minimálne dve (2) profesionálne/praktické skúsenosti v oblasti implementácie ponúkaného DMS a archivačného riešenia, pričom aspoň jedna profesionálna skúsenosť bola spojená s implementáciou integrácie DMS a SAP;
•	platný certifikát pre oblasť implementácie a administrácie archivačného systému IBM Filenet úrovne IBM Certified Specialist - FileNet Content Manager V5.1  alebo ekvivalent daného certifikátu vydaný medzinárodne uznávanou akreditačnou a certifikačnou autoritou; 
•	platný certifikát pre oblasť implementácie a administrácie archivačného systému IBM Filenet úrovne IBM Certified Specialist - FileNet Business Process Manager V5.1  alebo ekvivalent daného certifikátu vydaný medzinárodne uznávanou akreditačnou a certifikačnou autoritou

Kľúčový expert č. 6 – Špecialista pre IT dohľad
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax v oblasti riadenia IT procesov,
-	minimálne dve (2) profesionálne/praktické skúsenosti v oblasti riadenia IT procesov pri prevádzke informačných systémov;
•	platný certifikát pre oblasť riadenia a správy služieb informačných a komunikačných technológií ITIL (Information Technology Infrastructure Library) na úrovni ITIL Foundation alebo ekvivalent daného certifikátu vydaný medzinárodne uznávanou akreditovanou (certifikovanou) autoritou
Kľúčový expert č. 7 – Expert pre návrh biznis procesov (Špecialista pre návrh procesov, procesný analytik)
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax v oblasti návrhu a automatizácie biznis procesov,
-	minimálne dve (2) profesionálne/praktické skúsenosti v oblasti návrhu a automatizácie biznis procesov;
•	platný certifikát OMG BPM Process Analysis Methods 3 alebo ekvivalent daného certifikátu vydaný medzinárodne uznávanou akreditačnou a certifikačnou autoritou v danej oblasti

Kľúčový expert č. 8 – Špecialista pre IBM AIX platformu
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax v oblasti vykonávania systémových prác na platforme IBM AIX,
-	minimálne dve (2) profesionálne/praktické skúsenosti v oblasti inštalácie, konfigurácie a administrácie AIX systémov;
•	platný certifikát z oblasti implementácie, správy a supportu IBM AIX Power platformy - IBM Certified System Expert – High Availiability for AIX Technical Support and Administration alebo ekvivalent daného certifikátu vydaný medzinárodne uznávanou akreditačnou a certifikačnou autoritou v danej oblasti

Kľúčový expert č. 9 - Špecialista pre oblasť Oracle databáz
•	profesijný životopis alebo iný ekvivalentný doklad, ktorým preukáže 
-	minimálne päťročnú (5) odbornú prax v oblasti správy a vývoja databázových systémov,
-	minimálne dve (2) profesionálne/praktické skúsenosti v oblasti správy, administrácie a optimalizácie výkonu databázových systémov;
•	platný certifikát Oracle Database Administration Certified Professional alebo ekvivalent daného certifikátu vydaný medzinárodne uznávanou akreditačnou a certifikačnou autoritou v danej oblasti


Uchádzačom predložený profesijný životopis alebo ekvivalentný doklad k jednotlivým expertom (č. 1-9), podpísaný dotknutou osobou, musí obsahovať minimálne:
•	meno a priezvisko experta,
•	najvyššie dosiahnuté vzdelanie experta (inštitúcia, od-do),
•	história zamestnania/odbornej praxe experta (zamestnávateľ, trvanie pracovného pomeru/trvanie odbornej praxe/, rok a mesiac od – do, pozícia, ktorú expert zastával),
•	praktické skúsenosti experta (názov zmluvy/projektu, pozícia na projekte/predmete zmluvy, stručný opis projektu/predmetu plnenia zmluvy; obdobie rok a mesiac od - do, kontaktné údaje odberateľa – názov, sídlo, emailový a telefonický kontakt, kde si bude môcť verejný obstarávateľ overiť informácie),
•	dátum a podpis experta
•	súhlas so spracovávaním osobných údajov


Verejný obstarávateľ požaduje, aby každý expert (č. 1-9) bol preukázaný inou osobou. 

Zo životopisu musí byť zároveň zrejmé, či je zamestnancom uchádzača alebo sa jedná o osobu, ktorej technické a odborné kapacity uchádzač využíva na preukázanie splnenia podmienky účasti. V takom prípade musí uchádzač dodržať povinnosti vyplývajúce z ustanovenia § 34 ods. 3 zákona o verejnom obstarávaní.
Zábezpeka ponuky sa vyžaduje. Verejný obstarávateľ požaduje viazanosť ponuky zabezpečiť zábezpekou ponuky v zmysle § 46 ods. 1 zákona o verejnom obstarávaní, a to v súlade s § 46 ods. 3 zákona o verejnom obstarávaní, to vo výške 200 000,00 EUR (slovom: dvestotisíc eur), resp. ekvivalent v inej mene.

Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo v pobočke zahraničnej banky. 

V prípade zloženia zábezpeky v inej mene ako Eur, prevod/prepočet na Eur sa uskutoční podľa kurzového lístka ECB platného v deň lehoty na predkladanie ponúk.

Spôsoby zloženia zábezpeky ponuky ako aj ostatné informácie ohľadne zábezpeky sú podrobnejšie uvedené v Súťažných podkladoch.
Kritériom na vyhodnotenie ponúk je najnižšia (celková) cena za predmet zákazky v EUR s DPH na predmet zákazky. 

Podrobnejšie uvedené v Súťažný podkladoch, Zväzku II. KRITÉRIÁ NA VYHODNOTENIE PONÚK A SPÔSOB
ICH UPLATNENIA
Lehoty na predloženie námietok upravuje platný a účinný zákon o verejnom obstarávaní.
Otváranie ponúk, resp. ich odšifrovanie a sprístupnenie, elektronicky, spôsobom určeným funkcionalitou EPVO sa uskutoční v súlade so zákonom o verejnom obstarávaní v rámci systému EPVO a v čase uvedenom v oznámení o vyhlásení verejného obstarávania, na elektronickej tabuli zriadenej v rámci postupu zadávania tejto zákazky a v Súťažných podkladoch.
Miestom „on- line“ sprístupnenia ponúk je webová adresa https://www.uvo.gov.sk/vyhladavanie/vyhladavanie-zakaziek/detail/542852 a je totožná ako pri predkladaní ponúk.
Predmetom zákazky je 
-	vytvorenie úložiska dát informačných systémov finančnej správy (ďalej aj ako „IS FS“) a zabezpečenie integrácie dát zo systému Integrovaný systém finančnej správy – správa daní (ISFS-SD) do tohto úložiska a dodanie požadovanej dokumentácie popísanej v Zmluve o dielo a o poskytovaní služieb a v prílohe Opis predmetu zákazky, ktoré tvoria neoddeliteľnú súčasť Súťažných podkladov a
-	dodanie/poskytnutie služieb technickej podpory a podpory prevádzky produkčného a testovacieho prostredia pre úložisko dát informačných systémov finančnej správy (ďalej len „DaSTO“) popísané v Zmluve o dielo a o poskytovaní služieb a v prílohe Opis predmetu zákazky, ktoré tvoria neoddeliteľnú súčasť Súťažných podkladov.
Verejný obstarávateľ požaduje umiestnenie úložiska dát v dvoch geograficky oddelených lokalitách Banskej Bystrice (BB a v blízkosti BB) - replikácia dát medzi lokalitami.